AlexejDobrolubov/national_council_slovak_2010 huggingface dataset:
20. schôdza NR SR - 1.deň - B. popoludní
Dátum: 2024-09-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

122. Ďakujem. No už to začína byť trochu absurdné, pán Gašpar, ale ešte raz a ja teda dúfam, že už poslednýkrát. Vy ste tvrdili, že riaditeľ odboru ľudských práv je nominant pani Kolíkovej. To je klamstvo. Za riaditeľa ho menoval Tomáš Borec, minister smeráckej vlády. To je všetko, čo som vám tu sa snažila niekoľkokrát opakovať a vy stále točíte dokola tie svoje výmysly. To už je úplne naozaj absurdné. A keď už ste ma teda poučovali o personálnej politike a vyčítali ste riaditeľovi odboru ľudských práv, že robil teda viaceré funkcie, tak si povedzme teda niečo o tej personálnej politike na ministerstve spravodlivosti. On odpovedal aj na túto otázku. Spýtali sa ho, stíhali ste sedieť na dvoch stoličkách naraz? Je to bežné aj na iných ministerstvách, bol som aj predsedom akreditačnej komisie na pomoc obetiam trestných činov, vyjednával som smernice v Rade Európy, bol som súčasťou skupín Európskej komisie, skupín rôznych ministerstiev, tajomníkom Rady vlády a chodil som do delegácie OSN obhajovať štátne správy o implementácii dohovorov. Stoličiek som mal veľa a keby mi niekto povedal, že je toho už na mňa veľa a hodnotiacu komisiu bude riešiť niekto iný, tak ho vyobjímam. Komisii som predsedal preto, lebo mi túto funkciu zverili s tým, že je to môj odbor, ja to mám mať na starosti, tak to bral každý minister. Zopakujem, každý minister, aj smerácky minister. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

96. Ďakujem veľmi pekne za slovo. Pán Gašpar, vy ste tu už niekoľkokrát spomínali, a teraz opakovane, riaditeľa odboru ľudských práv a ja neviem teda, či ste nepočúvali predtým ani na ústavnoprávnom výbore, len teda zopakujem, že išlo o riaditeľa, ktorý bol v podstate nominantom smeráckej vlády, takže to je tá základná línia, kde sa nachádzame. K samotnému hodnoteniu, kde ste teda nejako to naznačovali, že on to nejako zmanipuloval ešte neviem s akou inou osobou, ktorú ste nepomenovali, tak len si pripomeňme, že ako funguje to hodnotenie, teda fungovalo. V komisii bolo dokopy 14, niekedy viac hodnotiteľov, každý projekt museli hodnotiť štyria ľudia, jeden z ministerstva, traja náhodní z komisie. Potom sa tam prideľovali body od štyroch hodnotiteľov, to sa spriemerovalo a zostavoval sa zoznam projektov od najvyššieho počtu bodov po najnižší. Vy ste tu potom uviedli príklady nejakých štyroch projektov, ktoré si vraj údajne mali teda títo dvaja ľudia nejako prisvojiť, aby im zlepšili hodnotenie, a teda a keďže tu hovoríme o riaditeľovi, ktorý tu nie je, tak on síce dával nejaké mediálne vyjadrenia, tak skúsim z nich uviesť práve k týmto trom projektom. Hodnotenie týchto projektov sa podobalo, jeho hodnotenie, hodnoteniu ďalších troch hodnotiteľov, v niektorých prípadoch im dokonca udelil menej bodov. Tak neviem ako, ak si chcel privlastniť nejaké projekty na to, aby im dal menej bodov, to mi nejako fakt nevychádza, keď im chcel akože zlepšiť tú situáciu. To znamená, že vám tu nesedia absolútne žiadne fakty, od rána nám tu hovoríte, že fakty sú dôležité, áno sú, lenže vy ich jednoducho nemáte, žiadne. Ani raz ste na to nereagovali, ešte raz opakujem, išlo o človeka, ktorý bol na ministerstve dlhé roky a nebol žiadnym nominantom ministerky Kolíkovej, ale ministra smeráckej vlády.
20. schôdza NR SR - 1.deň - A. dopoludnia
Dátum: 2024-09-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

66. Ďakujem veľmi pekne za slovo. Pán Gašpar, ja som rada, že ste sa aspoň trochu teda napolili na vecnú diskusiu o problémoch, ktoré trápia Slovensko a ktoré vláda Roberta Fica nerieši. Naviažem teda iba na jednu z tém, ktorú ste spomínali, a to je odchod ľudí do zahraničia. Vy ste to tak naprojektovali, že tí ľudia vlastne odchádzajú, len tak cestujú, asi dovolenkovať, že vlastne to nie je dôsledkom problémov, ktoré na Slovensku máme a ktoré ich trápia. A tak sa teda pozrime na to, že čo hovoria samotní ľudia, ktorí odchádzajú alebo plánujú odísť. Ročne sa zo Slovenska odsťahujú tisícky ľudí. Podľa tohtoročného prieskumu, to je už po nástupe vašej vlády, uvažuje o odchode až štvrtina opýtaných. Najviac ľudí odchádza z východného Slovenska. A najčastejšie dôvody odchodu sú životná úroveň a politická situácia. Tretím zmieňovaným dôvodom sú väčšie príležitosti pre vzdelávanie. A prečo sa ľudia nechcú vrátiť, aj na takúto otázku odpovedali. Odrádzajú ich nízke platy, politická situácia, korupcia či nižšia životná úroveň. A to sú všetko dôvody, ktoré má v rukách vláda, vláda Roberta Fica. Takže je to vo vašich rukách, či ľudia budú chcieť zostať na Slovensku, budú si vedieť predstaviť budúcnosť pre seba alebo aj svoje deti na Slovensku. Je to len vo vašich rukách, pretože vy vládnete. Je tu vláda Roberta Fica a to, že vy to tu nejakým spôsobom pomenovávate, že to je len dôsledok toho, že Európska únia, tuto otvorené hranice a ľudia tak cestujú. Tak nie je pravda, jednoducho hovorme teda o faktoch, vy ste tu veľakrát dnes zmieňovali, že je potrebné hovoriť o faktoch, tak toto sú fakty. Ďakujem. (Potlesk.)
6. schôdza NR SR - 18.deň - B. popoludní
Dátum: 2024-01-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

255. Ďakujem pekne, pán podpredseda za slovo a ďakujem aj pani poslankyni, ďakujem za dobré popísanie problémov, ktoré sú v tomto návrhu. Súhlasím s vami, že skrátené legislatívne konanie pri tomto návrhu je úplne mimo. A rovnako úplne mimo je aj medzirezortné pripomienkové konanie, ktoré sa má diať teraz počas (povedané so smiechom) tejto rozpravy. Ako všetci vieme, strana SMER využívala skrátené konania a ignorovala medzirezortné pripomienkové konanie aj predtým. Iste si všetci pamätáme skrátené konanie k trinástim dôchodkom či k zrušeniu diaľničných známok, ktoré sa v parlamente riešilo iba pár dní pred voľbami v roku 2020, keď si Fico a spol. uvedomovali, že možno po dlhých rokoch naozaj prehrajú voľby. Rovnako ako dnes, ani v minulosti nemali žiadne dôvody na využívanie tohto inštitútu a napriek tomu to robili a veľmi často. Po voľbách, samozrejme, v roku 2020 však prišla korona, vojna na Ukrajine, inflácia, energetická kríza, no aj my sme tento inštitút používali pri, používali práve pri riešení týchto kríz, aby sme uchránili občanov Slovenskej republiky, a tak museli sme použiť naozaj skrátené legislatívne konanie. Napriek tomu sme dostávali od SMER-u či HLAS-u takmer každodennú kritiku za využívanie tohto inštitútu, kde sme v prvom rade chránili občanov Slovenskej republiky. Prišli voľby v roku 2023 a koalícia vyhodila pravidlá tvorby verejných politík z okna. Žiadny rešpekt, žiadne pravidlá, takmer 90 % všetkých zákonov v skrátenom legislatívnom konaní. Krásna vizitka!
6. schôdza NR SR - 18.deň - B. popoludní
Dátum: 2024-01-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

201. Ďakujem za slovo, pán predsedajúci. Pani poslankyňa, neviem, kto je biely kôň Roberta Fica, ale viem, koho očierňuje. Tento človek nemá problém si dať klopak, púder a rúž, nastaviť si reflektory a kamery a správať sa ako dušpastier a rozprávať k národu. Ale keď prekročí hranice tohto štátu, tejto krajiny, tak nemá problém očierňovať občanov Slovenskej republiky. Dnes to tak stalo v Davose na Ekonomickom svetovom fóre, kde povedal, že je ťažké presvedčiť Cigánov, aby pracovali. Takto sa správa najvyšší manažér štátu! Takto sa správa premiér Slovenskej republiky! Ja nepoznám svetového politika, ktorý by hranicami vlastného štátu kydal na vlastných občanov a očierňoval ich. Toto si dovolil Robert Fico k vlastným občanom, k občanom Slovenskej republiky, k Rómom. A Robert Fico takto iba priznal svoju neschopnosť, neschopnosť prehovoriť a motivovať týchto ľudí, alebo teda dať prácu týmto ľuďom, lebo títo ľudia chcú pracovať a mne sa to podarilo, počas jedného roka zamestnať 750 ľudí z biednych osád, ktorí boli 10-15-20 rokov na úrade práce, dnes sú to pracujúci ľudia. A keby to urobil Robert Fico, tak určite by, určite by ich bolo viac. Robert Fico dnes bol infra... in flagranti prichytený pri tom, že je naozaj neschopný. A keď to naozaj nevie robiť, tak nech od toho odíde, a nech nevedie krajinu do ešte väčšej záhuby, ako je. (Potlesk.)
6. schôdza NR SR - 18.deň - B. popoludní
Dátum: 2024-01-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

127. Ďakujem vám za slovo, pán predseda. Súhlasím s vami, pani poslankyňa, keď ste hovorili o tom, že rôzne medzinárodné inštitúcie dávajú ruky preč od tejto vlády, od krokov Roberta Fica, dokonca dnes Európsky parlament prijal rezolúciu voči krokom Roberta Fica a takisto niektoré medzinárodné inštitúcie dali Roberta Fica na tzv. blacklist. No Robert Fico dnes na inom, Svetovom fóre v Davose hovoril o tom, že miluje tripartitu a že sociálny dialóg je podľa neho najsilnejší nástroj vlády v prístupe zamestnanosti. Hovoril tiež, aké ťažké je presvedčiť Cigánov, aby pracovali. Tento človek hovorí otvorene o svojej neschopnosti. Tento človek jednoducho priznal svoju neschopnosť. Tento človek očierňuje svojich obyvateľov, občanov Slovenskej republiky. Toto je vlastizrada. Toto je vlastizrada. Ak naozaj nevedia, čo a ako to majú robiť, aby motivovali Rómov pracovať, keď mne sa za jeden rok podarilo zamestnať 750 ľudí z biednych rómskych osád, kde to boli ľudia, ktorí boli 10-15-20 rokov na úrade práce, dnes sú v Lozorne a v Stupave a tam pracujú, tak Robert Fico nech od toho jednoducho odíde, lebo dnes priznal svoju neschopnosť. A keď ešte takisto nevie, ako to majú robiť, tak my sme im zanechali 1 mld. euro čisto na to, aby sa pomohlo tejto komunite, a áno, aby títo ľudia mohli pracovať. Splnomocnenec vlády pre rómske komunity má dnes balík peňazí, 1 mld. euro, na to, aby motivoval Rómov k tomu, aby mohli pracovať. Robert Fico dnes iba priznal svoju neschopnosť a je to naozaj nemiestne, aby premiér Slovenskej republiky očierňoval občanov Slovenskej republiky niekde v Európe. Toto je vlastizrada. (Potlesk.)
6. schôdza NR SR - 18.deň - B. popoludní
Dátum: 2024-01-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

32. Ďakujem pekne. Igor, ty si spomínal tú vec, kedy premiér Fico, terajší premiér Fico hovoril na proteste, prvomájovom, o tom, že on raz povie pravdu, kto Kuciaka zabil. My hneď na druhý deň spolu s kolegom, teda s exkolegom Stančíkom sme vyzvali generálneho prokurátora, neviem, či sme neboli aj jediní, aby zaujal stanovisko v tejto veci a možno začal aj trestné stíhanie, ak nie, tak maximálne, aby zavolal si Fica na výsluch, aby ozrejmil túto skutočnosť. Nič také sa dodnes nedialo, ale rovnako sa nič neudialo v roku 2020, kedy som podal podnet na Generálnu prokuratúru, keď Milan Mazurek vtedy napísal taký status o tom, že útočník vo Vrútkach bol Róm, nepotvrdili sa jeho slová, tým pádom spáchal trestný čin. Polícia, alebo teda Generálna prokuratúra po tri a pol roka vlastne uznala alebo začala riešiť tento, tento skutok. A tak ako bol Ján Kuciak terčom a záujmom lustrácie, tak ja veľmi nerád by som poukázal na seba, ale musím v tomto prípade, kedy v roku 2022, rovnako ako tebe, tak aj mne došiel, došlo vyrozumenie z Úradu inšpekčnej služby a bol by som rád, ak by pán poslanec Gašpar teraz počúval, a budem citovať z toho listu: „Doposiaľ neznámy príslušník PZ, služobne zaradený na odbore podpory riadenia Národnej kriminálnej agentúry Prezídia Policajného zboru, v období odo dňa 1. 1. 2015 zabezpečoval na požiadanie neoprávnených osôb lustrácie v informačných systémoch Policajného zboru,“... bla, bla, bla, bla, bla a rôzne registre. Záujmom a terčom lustrácie som bol ja, môj otec, moja babka, ktorá má 80 rokov, a ja sa pýtam, kde skončili všetky tieto veci. Na druhej strane, je to iba naša vizitka, lebo boli sme beztrestne... (Prerušenie vystúpenia časomerom.)
6. schôdza NR SR - 18. deň - A. dopoludnia
Dátum: 2024-01-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

65. Ďakujem pekne za slovo, pán predsedajúci. Pán kolega, vy ste tu porovnávali Česko so Slovenskom. Ja by som rád porovnal teraz to, čo Robert Fico sľuboval vo voľbách, a s realitou. Na bilbordoch mali, že istoty, stabilita, poriadok. A ja si myslím, že to platí aj dnes. Istoty – istotne ich nezavrú, stabilne budú kradnúť, no a poriadok – poriadok dnes vyzerá tak, že vyše 35-tisíc ľudí dnes protestuje po troch mesiacoch vlády Roberta Fica. Neni medzinárodnej inštitúcie, ktorá sa vymedzuje od krokov tejto vlády Roberta Fica, a neni medzinárodnej organizácie alebo inštitúcie, ktorá by ho nezaradila na nejaký blacklist. Čo ša... čo sa však dá, s čím sa dá však súhlasiť, tak je to, že Robert Fico hovoril v predvolebnej kampani o poriadku, a že pritvrdí ešte na, na Rómov. A tento návrh zákona o tom takisto rozpráva. Rómovia tu budú naozaj terčom, tak ako po isto... ostatné roky, teraz to bude ešte očividnejšie, budú na nich svietiť reflektory, aby mal nejakého dreveného panáka, na ktorého môže takto ukázať prst, prstom, že oni sú tí, ktorí tu budú páchať kriminalitu. Tento návrh zákona zároveň robí zo Slovenska nebezpečnú krajinu, teda bezpečná vonkoncom nebude. A toto bude dôvod, prečo budú odchádzať ďalší ľudia zo Slovenska. A ja už teraz rozumiem aj tým slovám Roberta Fica, keď hovoril pred pár týždňami o tom, že áno, chystá sa tu legislatíva a balík peňazí pre nezamestnaných z iných krajín, čiže tu budeme vítať migrantov, ktorých tu budeme zamestnávať. Namiesto toho, naozaj aby sme pripravili balík peňazí a legislatívu k tomu, aby sme zamestnali nezamestnaných zo Slovenska, napríklad Rómov. A viete, aký je rozdiel medzi nami a nimi? Kým my sme rozviazali ruky policajtom, tak oni idú rozviazať ruky kriminálnikom. Idú rozviazať ruky kriminálnikom k tomu, aby zo Slovenska mali jednoducho raj kriminality.
6. schôdza NR SR - 18. deň - A. dopoludnia
Dátum: 2024-01-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

18. Ďakujem za slovo, pán predsedajúci. Osemdesiat percent predložených zákonov tejto koalície je v skrátenom legislatívnom konaní bez nejakých konkrétnych dôvodových správ. Dôvodová správa je o tom, aby vysvetlila, o čom vlastne ten návrh zákona je. A keď si to zobereme tak všeobecne, tak na jednej schôdzi tu idú vyberať vládni poslanci a politici od ľudí obrovské poplatky, platby či dane, na druhej strane na ďalšej schôdzi tu pripravia zákon, ktorý umožní kriminálnikom práve okrádať týchto ľudí, ktorí budú platiť tie vyššie poplatky, dane alebo nejaké platby. Toto je cielené vykorisťovanie strednej a chudobnej triedy. Nijak inak sa to nedá nazvať. A my sa potom ani nečudujme, však jasné, že si tu nenapíšu do tej dôvodovej správy, že vlastne cieľom zákona je vykoristiť strednú a chudobnú triedu, ale pred voľbami sa k týmto ľuďom prihovárajú a sľubujú im nemožné. Sľubujú im lacné potraviny, sľubujú im lacné energie, sľubujú im nižšie dane a kadečo možné, len aby sa dostali k moci, ale hneď prvé, čo urobia, keď sa dostanú k moci, tak myslia na seba a budú hlavne udeľovať beztrestnosť tým, ktorí sú im najbližší. Beztrestnosť tým, ktorí budú okrádať spolu s nimi. Toto je veľmi nezodpovedné a verím, že aj voliči SMER-u, HLAS-u sa budú pozerať na tento návrh zákona, ktorý ja nechcem, a dúfam, že to tak nebude, že tu budú prichádzať nejakí kriminálnici, ktorí budú okrádať nejakú tú strednú alebo chudobnú triedu. Majú toho dosť, áno, majú toho dosť, keď ste im teraz zvýšili poplatky, platby a rôzne dane, tak tí ľudia budú mať čo robiť, aby zvládli platiť tieto poplatky, dane a rôzne platby. Je to nezodpovedné. (Potlesk.)
6. schôdza NR SR - 17.deň - B. popoludní
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

254. Ďakujem pekne za slovo. Zrejme o malú chvíľku príde procedurál od predsedu parlamentu o tom, že budeme rokovať do prerokovania tohto bodu a budeme hlasovať následne o tomto bode a bude aj tajná voľba. A to len všetko preto, aby demonštrovali svoju silu voči nám. Aby nás potrestali. Ale chcem im odkázať, že toto nie je trest pre nás, ale práve pre koaličných poslancov, ktorí nie sú tak zvyknutí byť dlho v práci. Ktorí nie sú zvyknutí počúvať argumenty k tomu, ako vlastne vy pochybujete alebo teda chybíte pri svojich návrhoch zákonov a potom sú naozaj zneužití vládni poslanci na to, aby tu dávali prílepky k zákonu, k úplnému alebo teda k zákonu, ktorý už bol schválený, a následne prílepkom, áno, dávajú, rozširujú zákon, ktorý bol schválený. Robia to ale aj preto, lebo dnes Robert Fico je v Maďarsku a chcú mu, ako keď dôjde domov do Bratislavy povedať, že áno, schválili sme tento návrh zákona, lebo viete, čo by nastalo. Nastalo by presne to, ako vtedy v tých Topoľčanoch mokrou rukou tomu chalanovi spoza plota odkazoval niečo, pričom to nebola pravda, ale by zrejme asi spucoval. Čiže vládni poslanci sú zneužívaní pri tom, keď sa podávajú takéto prílepky na rozkaz jeho veliteľa Roberta Fica. Bohužiaľ, ale minister dopravy pán Ráž v histórii akože nebude možno tými čiernymi písmenami zapísaný, keďže za neho má rozprávať jeho práca a takýto návrh zákona by si určite, by si určite... (Reakcia z pléna.) Čo? Môžem poprosiť o čas, lebo som bol prerušený... (Reakcia z pléna.)
6. schôdza NR SR - 17.deň - B. popoludní
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

210. Ďakujem veľmi pekne za slovo, pán predsedajúci. A mne je úprimne ľúto, pán poslanec Farkašovský, že práve vy musíte takto predkladať nejaký prílepok, že ste zneužitý za nekvalitnú prácu vlastne pri tvorbe tohto návrhu zákona. Ale toto je údel SLK, skráteného legislatívneho konania. A budeme svedkami naozaj buď účinnosti zlého, zlej prípravy skráteného legislatívneho konania. Kľudne to môže byť aj pri návrhu o zrušení ÚŠP alebo pri znižovaní trestných sadzieb za ekonomickú trestnú činnosť. Ale rovnako to je aj teraz, rovnako to je aj teraz. A ja sa obávam toho, že práve ministri, ktorí budú predkladať takéto skrátené legislatívne konania, že nebudú rozhodovať autonómne, že je tu jednoducho niekto, kto ich riadi a keď povie, že toto treba, toto treba, tak oni to urobia. No na druhej strane to budú práve ministri, ktorí budú predkladať takéto návrhy zákona v skrátenom legislatívnom konaní, ktoré budú naozaj zlé, ktoré nebudú účinné v realite a potom sa budú takto zliepať nejakými prílepkami, že práve to poškodí ich reputáciu a za každého jedného ministra tejto vlády bude rozprávať potom aj história, čo priniesol, čo poškodil alebo naopak, čo urobil dobre. A ja si nemyslím, že toto je dobrý začiatok aj pre vás, pán minister Ráž, že vstupujete do politiky práve takýmto návrhom zákona, ktorý v skutočnosti môže byť dobrý, ale to SLK nakoniec, potom je aj zneužitý pán poslanec Sedlák, následne pán poslanec Farkašovský k tomu, aby opravil chyby, ktoré vy ste jednoducho pri tomto návrhu zákona na nich ste nemysleli. Čiže o tom bude rozprávať história, že napokon aj dobrý návrh zákona, bohužiaľ, musel byť potom pozmenený nejakým prílepkom poslanca, ktorý je zneužitý na to, aby opravil vaše chyby pri legislatívnej tvorbe takéhoto návrhu zákona.
6. schôdza NR SR - 17.deň - B. popoludní
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

184. Ďakujem pekne za slovo, pán predsedajúci. Ja by som sa takisto zastavil pri tom, keď sa spomenie slovo prílepok, tak každý zbystrie. Z minulosti máme negatívne skúsenosti práve s prílepkami, a tak ako v minulosti to robil Boris Susko, tak dnes to robí Ondrej Dostál, ktorý upozorňuje na to vlastne, ak sa ide robiť nejaká legislatíva s prílepkom k nejakému návrhu, čo spolu ani nesúvisí. Ja sa pýtam, koho teraz má na to koalícia, keďže nových poslancov koalície ani nepoznáme, ani nevieme, akým témam sa venujú. A na druhej strane tu máme potom vládnych predstaviteľov alebo teda koaličných predstaviteľov, ktorí tu hovoria o novej politickej kultúre, a nemyslím si, že takto vyzerá nová politická kultúra, keď vládni predstavitelia, predsedovia koaličných strán si cez média odkazujú rôzne ataky, jeden druhého atakuje, jeden druhému niečo vyčíta. Nemyslím si, že takto vyzerá upokojenie na Slovensku, že takto by mala vyzerať nová politická kultúra. Nová politická kultúra nie je len slovíčko, ale je to hlavne o tých postojoch a o tých ľuďoch, ktorí majú plné ústa tejto politickej kultúry, aby oni boli nositeľmi tých postojov, podľa ktorých by sa mali správať aj ostatní. Ja by som aj nariadil alebo teda chcel, aby si toto zvali k srdcu tí ľudia, ktorí chcú presadiť novú politickú kultúru, aby prestali s týmto slovíčkom, lebo zrejme nevedia a nepoznajú význam tohto slovíčka. Je to jednoducho chaos. Chaos legislatívnej smršte, o ktorej hovoril aj minister Taraba. Bohužiaľ, ale takej legislatívnej smršte, ktorá nemá hlavu ani pätu, a potom sa presne takto cez takéto prílepky snažia vylepšiť tie, tie návrhy a tým iba riskujú to, že prezidentka tento návrh zákona vráti. Hoci sme za to naozaj hlasovali aj opoziční poslanci, koaliční... (Prerušenie vystúpenia časomerom.)
6. schôdza NR SR - 17.deň - B. popoludní
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

77. Ďakujem pekne za slovo. Hneď na začiatku hovorím teda, že trestný čin by nemal poznať farbu pleti, ekonomická a sociálnu úroveň človeka, ktorý pácha trestnú činnosť a odsudzujem každý jeden trestný čin, ktorý sa v tejto krajine stane. Mne však nebolo jasné, pán poslanec Ledecký, z vašej rozpravy, máte potom možnosť vo vašej faktickej ma opraviť, ako ste to mysleli vlastne s tou kriminalitou v rómskych osadách, lebo z vašich slov mi vyšlo, že rómska osada rovná sa kriminalita, čo vôbec nie je pravda a vôbec nie je pravda ani to, že ani chudobný človek alebo teda chudobný človek z rómskej komunity pácha trestnú, ekonomickú trestnú činnosť. Áno, sú prípady, ktoré sa stanú v rómskych komunitách, avšak vo vašej rozprave mi chýbal termín drobné ekonomické delikty, za ktoré sú Rómovia častokrát odsúdení a sú v base niekoľko rokov, keďže to urobili nejakým spôsobom opakovane. My máme príklad teraz z posledného obdobia, kedy žena, dokonca omylom zobrala nejaké čipsy z obchodu a pri návrate domov všimla si, že tieto čipsy vlastne naozaj zobrala omylom a poslala svojho manžela naspäť do predajne, aby ich zaplatil. Následne bola oslovená alebo teda informovaná polícia, kde túto ženu potom vypátrali a zobrali na štyri dni do basy. Na jednej strane, áno, otvorili ste veľmi citlivú tému, kde táto vláda by najradšej trestala chudobných ľudí, ktorí sú, ktorí si chcú pomôcť a chcú pomôcť svojim deťom nejakou klobásou, salámou, čo, samozrejme, neschvaľujem a odsudzujem naozaj každý jeden trestný čin. No na druhej strane sa tu pripravuje legislatíva k tomu, ktorú idú schváliť vládni poslanci, aby ich kamaráti a zrejme najbližší ľudia, ktorí tu budú páchať tú najväčšiu ekonomickú trestnú činnosť, boli beztrestní. Aby ľudia, ktorí ju okradnú naozaj, veľké peniaze ostali bez trestu.
6. schôdza NR SR - 17.deň - B. popoludní
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem za slovo, pán predseda. Ďakujem aj vám, pani poslankyňa Kolíková, za vašu rozpravu a rovnako ako vy, tak aj ja vítam stanovisko pána predsedu Pellegriniho. Škoda, že to stanovisko neprišlo vtedy, keď pán poslanec Galko sa vo svojom obšírnom pozmeňujúcom návrhu pomýlil a žiadal vlastne, aby sa hlasovalo jeho pozmeňováku a o každom jednom bode osobitne, aby urobil alebo teda aby vydal také rovnaké stanovisko pri opozičnom poslancovi. Každopádne nejakým spôsobom u Petra Pellegriniho zafungovala sebareflexia, verím, že táto sebareflexia u Petra Pellegriniho zafunguje aj pri schvaľovaní zákona, ktorý sa bude týkať rušení ÚŠP, hoci, áno, v posledných dňoch sa stretol s nejakými zástupcami, či to bol generálny prokurátor, alebo minister spravodlivosti a zrejme budú nejaké kozmetické úpravy. Budeme veriť naozaj aj Petrovi Pellegrinimu, ak teda chce urobiť nejaké zmeny v tomto zákone, ktorý sa týka rušenia ÚŠP a znižovaním sadzieb pri ekonomických trestných činoch, že tá jeho snaha bude o to, aby takýto návrh zákona neprešiel, resp. aby bol stiahnutý. Ďakujem.